የተከፋፈለች ኢትዮጵያ ብትፈጠር፡ ኤርትራ ምን ትጠቀማለች? መቼም ኤርትራ ኢትዮጵያን ከፋፍላ፡ አማራው አንድ አገር፡ ደቡቡ አንድ አገር፡ ኦሮሞው ደግሞ ሌላ አገር ሆኖ፡ ኤርትራ አፋርንና አማራውን አልፋ ከኦሮሞና ከሶማሌ ጋር የሚያስነግድ ኢኮኖሚያዊና ፖለቲካዊ ምቾት አይኖራትም። ልድገመውና፡ ለኤርትራ፡ እንደኤርትራዊ ካሰብነው፡ እነሱን የማታሰጋ ደከም ያለች ኢትዮጵያ ትሻላቸዋለች፡ ከተከፋፈለች ኢትዮጵያ። ስለዚህ አሁን ባለው ሁኔታ ልክ እንደከዚህ ቀደሙ ኤርትራ ጸረ-ኢትዮጵያ እንደሆነች አድርጎ ማሰቡ አያስኬድም። ጎበዝ ኤርትራ ለኢትዮጵያ የምትጨነቅ ወዳጅ አገር ስለመሆኗ አይደለም የምንናገረው። ለራሳቸው ጥቅም ሲሉ የኢትዮጵያን መኖር ይፈልጉታል እንጂ። በመሰረቱ እኛም የምንጨነቀው ስለራሳችን አገር ጥቅም ነውና። እንጂ ኤርትራ ማዶ ተሻግረን ስንሄድ ለኤርትራ አስበን ሳይሆን ለራሳችን አስበን ነው።
